Sag om, hvorvidt idømt udvisning og indrejseforbud skal opretholdes, efter ændring af foranstaltningsdom
Ret: Retten i Helsingør (1. instans)
Faggruppe: Straffesag — Vilkårs- og foranstaltningsændring
Sagsemner: Strafferetlige sanktioner og andre foranstaltninger;
Udlændinge;

RETTEN I HELSINGØR

Udskrift af retsbogen

K E N D E L S E

afsagt den 7. maj 2021

Rettens nr. 9-1127/2021
Politiets nr. 0900-84130-00044-20

Anklagemyndigheden
mod
Domfældte
CPR nr. (Født 1961)

Ved Retten i Helsingørs dom af 13. maj 2009 blev Domfældte fundet skyldig i
overtrædelse af straffelovens § 237 og dømt til anbringelse i psykiatrisk af-
deling og udvist med indrejseforbud for bestandig. Der blev ikke fastsat en
længstetid for foranstaltningen.

Ved Retten i Helsingørs kendelse af 9. november 2020 blev foranstaltningen
ændret til behandling på psykiatrisk afdeling med tilsyn af Kriminalforsorgen i
forbindelse med afdelingen under udskrivning, således at Kriminalforsorgen
sammen med overlægen kan træffe bestemmelse om genindlæggelse.

Domfældte blev udskrevet fra psykiatrisk afdeling den 7. april 2021. Han blev
samme dag varetægtsfængslet i surrogat efter udlændingelovens § 50 a, stk. 2,
sidste punkt.

Anklagemyndigheden har indbragt sagen for retten den 29. marts 2021.

Påstande

Anklagemyndigheden har nedlagt påstand om, at bestemmelsen om udvisning
som fastsat ved dom af 13. maj 2009 opretholdes.

Domfældte har nedlagt påstand om, at bestemmelsen om udvisning ophæves.

Sagens oplysninger

I udtalelse af 21. juli 2020 fra overlæge ved Psykiatrisk Center Sct. Hans
Overlæge står der:

"Aktuel medicinering (indlagt):
• multivitaminer og mineraler, Indikation(er): vitamintilskud, 1 stk., Oral
anvendelse, Morgen,
• cyanocobalamin, mod B12-vitaminmangel, 1 mg, Oral anvendelse, Aften

Std 75286



side 2

(kl. 20),
• Clozapin, behandling af skizofreni, 100 mg, Oral anvendelse, Nat,
• Januvia, behandling af diabetes type 2, 100 mg, Oral anvendelse, Morgen,
• Jern C, vitamin- og mineral- tilskud, 1 stk, Oral anvendelse, Morgen,
• Oxazepam, beroligende, 15 mg, Oral anvendelse, Ved behov maks. 1 xdgl.,
• Paracetamol, mod smerter, 1.000 mg, Oral anvendelse, Ved behov maks.
4xdgl.,
• Venlafaxin, mod angst, 112,5 mg, Oral anvendelse, 1 gang daglig ved af-
tensmåltid,
• Metformin og Dapagliflozin 1000+5 mg, behandling af diabetes type 2, 1
stk, Oral anvendelse, Morgen og aften,

Diagnoser:
Aktions-diagnose: Paranoid skizofreni (DF200)
Bi-diagnoser:
Type 2-diabetes med komplikation UNS (DE118)
Jernmangelanæmi UNS (DD509)

En vurdering af hvorvidt Domfældte i forbindelse med udskrivning
fortsat vil have behov for medicin og i givet fald hvilken:

Domfældte lider af paranoid skizofreni og skal regelmæssigt (hver dag)
behandles med antipsykotisk virkende medicin også efter udskrivelse.
Med hensyn til hans diagnose og den alvorlige kriminalitet Domfældte har
begået i en psykotisk tilstand, anbefales det derfor, at han får langvarig
behandling med antipsykotisk medicin.

Dømte får hver dag 100 mg Clozapine (leponex) (mod paranoid skizofreni)
og det skal han fortsætte med også efter udskrivelse. Clozapine anvendes
især overfor patienter der har haft svigtende effekt af andre mindre risiko-
fyldte medikamenter, idet behandling kræver jævnlig kontrol af infektions-
status og elektrokardiogram (elektrisk undersøgelse af hjertefunktionen).
Derudover tager Domfældte Venlafaxin depotkapsel 112,5 mg om dagen mod
angst og det skal han også fortsætter med efter udskrivelse.

Ud over det lider Domfældte af type 2 diabetes og jernmangelanæmi hvorfor
han skal fortsætte med medicinen: cyanocobalamin, sitagliptin, ferrofumarat
og metformin og dapgliflozin (se aktuel medicinering liste).

Konsekvenserne af, at behandlingsforløbet (herunder medicinering)
afbrydes:

Hvis dømte ophører indtagelse af den antipsykotisk virkende medicinske
behandling vil risikoen for tilbagefald af skizofreni (en opblussen af de
symptomer, der i første omgang ledte til diagnosen) være betydeligt større



side 3

hos Domfældte.

Hvis Domfældte stopper med medicinen mod hans diabetes og
jernmangelanæmi så kan det betyde, at hans somatisk tilstand (diabetes type
2 og jernmangela-næmi forværres). Domfældte kunne behandles med hans
somatiske sygdomme am-bulatorisk. Han behøver ikke at være indlagt for at
få sin medicin.

En lægefaglig vurdering af, om det må befrygtes, at de pågældende vil
begå personfarlig kriminalitet, hvis behandlingen afbrydes:

Ifølge voldsrisikovurdering HCR 20 vurderes pt. aktuelt under indlæggelse i
faste, strukturerede og professionelt støttende rammer til at være i LAV risiko
for voldsadfærd generelt og specifikt for recidiv til lige artet krimina-litet.
Den lave vurdering er under forudsætning af fortsat personalestøtte, fast
struktur og kontinuerlig antipsykotisk behandling.

Hvis patient ophører med sin medicinske behandling, er det sandsynligt, at de
produktive psykotiske symptomer kan komme retur, samt allerede ganske
omfattende eksisterende træk fra hans paranoide struktur forværres, hvilket
medfører forøgelse i risikovurdering til MODERAT-HØJ. Pt. har foruden
indekskriminalitet også tidligere fængselsdom for vold, hvilket og-så var
relateret til psykisk destabilisering/psykose og fejltolkning af omgi-velser

Domfældte kan behandles mod han sygdom og med hans medicin,
ambulatorisk. Han behøver ikke at være indlagt til at få sin medicin."

I udtalelse af 28. april 2021 fra Udlændingestyrelsen fremgår følgende:

"På baggrund af oplysninger fra MedCOI, en EU-finansieret database ved-
rørende sygdomsbehandling, kan styrelsen supplerende oplyse følgende om
tilgængeligheden af medicinske præparater:

- Dapagliflozin: er fortsat tilgængelig Pris: 30.000 IQD (svarende til ca.
127 DKK) på privat apotek for en æske med 30 tabletter. Medicinen er
gratis på offentlige klinikker, som imidlertid sjældent har den på lager.

- Metformin: er fortsat tilgængelig Pris: 2000 IQD (svarende til ca. 8,50
DKK) på privat apotek for en æske med 30 tabletter. Medicinen er gratis
på offentlige klinikker, som imidlertid sjældent har den på lager.

- Paracetamol: er fortsat tilgængelig Pris: 1400 IQD (svarende til ca. 6
DKK) på privat apotek for en æske med 30 tabletter. Medicinen er gratis
på offentlige klinikker, som



side 4

imidlertid sjældent har den på lager.

- Venlafaxin depotkapsel: er fortsat tilgængelig Pris: 7.500 IQD (svarende
til ca. 31,50 DKK) på privat apotek for en æske med 14 tabletter.
Medicinen er gratis på offentlige klinikker, som imidlertid sjældent har
den på lager.

- Clozapine (leponex): er fortsat tilgængelig Pris: 4000 IQD (svarende til
ca. 17 DKK) på privat apotek for en æske med 50 tabletter. Medicinen er
gratis på offentlige klinikker, som imidlertid sjældent har den på lager.

- Vitaminer; B-vitaminer: er fortsat tilgængelig Multivitaminer: Pris: 7500
IQD (svarende til ca. 31,50 DKK) på pri-vat apotek for en æske med 30
tabletter. Medicinen er gratis på offentlige klinikker, som imidlertid
sjældent har den på lager.

- Vitamin B12 (aktive stof er cyanocobalmin): er fortsat tilgængelig Pris:
5500 IQD (svarende til ca. 23 DKK) på privat apotek for injek-
tionsvæske. Medicinen er gratis på offentlige klinikker, som imid-lertid
sjældent har den på lager.

- Oxazepam: er fortsat ikke tilgængelig.

- Januvia (aktive stof er sitagplin): ingen nyere oplysninger end 2019, hvor
medicinen var tilgængelig på privat apotek for 37.000 IQD (svarende til
ca. 194 DKK) for en æske med 28 tabletter. Medicinen var gratis på
offentlige klinikker.

Endvidere kan Udlændingestyrelsen oplyse, at priserne for behandling er
uændrede i forhold til vores udtalelse af den 9. september 2020:

- Konsultationspris ved endokrinolog: 1.500 IQD (svarende til ca. 6 DKK)
på offentlig klinik, 3.000 IQD (svarende til ca. 12,50 DKK) for en
indlæggelse og 20.000 IQD (svarende til ca. 84,50 DKK) på en
privatklinik

- Laboratorium tests: 500 – 2.500 IQD (svarende til ca. 2 DKK – 10,50
DKK)

- Konsultationspris ved psykiater: 1.500 IQD (svarende til ca. 6 DKK) på
offentlig klinik, 3.000 IQD (svarende til ca. 12,50 DKK) for en
indlæggelse, 20.000 IQD (svarende til ca. 84,50 DKK) for 20 minutters
konsultation på en privatklinik, 100.000-150.000 IQD (svarende til ca.
422 – 633 DKK) for en indlæggelse

- Konsultationspris ved psykolog: 500 IQD (svarende til ca. 2 DKK) på



side 5

offentlig klinik og 15.000 IQD (svarende til ca. 63 DKK) på en
privatklinik"

I en udateret udtalelse fra Hjemrejsestyrelsen står der:

"Identitet
Domfældte er statsborger i Irak. Han er i besiddelse af et ID-kort /Certifikat
for irakiske nationalitet, udstedet af den Irakiske indenrigsmini-sterium.
Originale ID-kortet findes hos Domfældte. Hjemrejsestyrelsen har fået
tilsendt en kopi af ID-kortet.

Udsendelsesmuligheder/hindringer
Domfældte har den 22. marts 2021 tilkendegivet over for Hjemrejsestyrel-
sen, at han ikke ønsker at medvirke til udsendelsen.

Hjemrejsestyrelsen har den 7. april 2021 forlagt sagen for udlændingesty-
relsen med henblik på at Udlændingestyrelsen træffer afgørelse om, hvor-vidt
udlændingelovens § 49a, jf. § 31 er til hindring for effektuering af be-
stemmelsen om udsendelse til Irak med tvang. Udlændingen har processuelt
ophold under Udlændingestyrelsens behandlingen af sagen, og han kan så-
ledes ikke udsendes, før Udlændingestyrelsen og eventuelt Flygtningenæv-
net har truffet afgørelse i sagen.

Generelle udsendelsessituation til Irak
Samarbejdet med den irakiske ambassade i Danmark er velfungerende, hvis
der er tale om frivillig udrejse, ligesom sagsbehandlingstiden er kort. Der er
således ingen udsendelseshindringer i forhold til Irak, såfremt udlændingen
udrejser frivilligt.

Det er desuden muligt at udsende tvangsmæssigt til Irak, såfremt pågæl-
dende er udvist ved dom.

Der er således allerede i 2020 og 2021 gennemført delegationsbesøg, hvor de
irakiske myndigheder, har givet ambassaden bemyndigelse til, at udstede
rejsedokumenter til irakiske statsborgere, der er udvist af Danmark ved dom.

Hjemrejsestyrelsen har som følge heraf gennemført omkring 12-14 tvangs-
udsendelser i 2020 og 8-10 i 2021 indtil videre."

Advokat Peter Trudsø har fremlagt "Psykiatri i Irak, Stigma, medicinsvindel og
ingen psykiatere" fra januar 2014 af professor, overlæge Morten Sode-mann,
og "Country information and protection guidelines for British asylum
authorities on medical and health care issues" om Irak udgivet i maj 2019 af
UK Home Office.

Forklaring



side 6

Domfældte har forklaret, at han kom til Danmark i 1993. Han har ingen fami-
lie i Irak, idet alle familiemedlemmer er flygtet til udlandet. Han har heller ik-
ke nogen venner eller omgangskreds i sit hjemland. Han er ved at gennemgå en
uddannelse som iman, men dette giver ingen penge. Han ved derfor ikke, hvad
han skal leve af eller hvordan han skal skaffe sig en bolig, hvis han bli-ver
udvist, ligesom han frygter for sit liv, idet hans svigerfars brødre vil hævne sig.
Det er forventeligt, at familien hævner sig i et land som Irak.

Han har et godt forhold til personalet på Sankt Hans, hvor han har trygge
rammer og følger de anvisninger som han modtager herunder indtagelse af den
ordinerede medicin.

Han er blevet flyttet til en lukket afdeling på Skt. Hans. Person kommer og
besøger ham. Han frygter sin svigerfamilie, hvis han bliver sendt tilbage til
Irak, da svigerfamilien samarbejder med de irakiske myndigheder.

Rettens begrundelse og afgørelse

Sagen angår spørgsmålet om, hvorvidt Domfældtes helbredsmæssige tilstand
taler afgørende imod, at udsendelse kan finde sted, jf. udlændingelovens § 50
a, stk. 2, jf. stk. 1.

Efter udtalelsen fra Overlæge lægger retten til grund, at Domfældte er
diagnosticeret med paranoid skizofreni, type 2 diabetes og jernman-gelanæmi,
og at han modtager medicin herfor. Retten lægger endvidere til grund, at
Domfældte bør fortsætte med den medicinske behandling, og at det for så vidt
angår den antipsykotiske medicin anbefales, at behandlingen er af langvarig
karakter. Endelig lægger retten til grund, at Domfældte kan be-handles
ambulant, idet han ikke behøver at være indlagt for at få sin medicin.

På baggrund af oplysningerne i Udlændingestyrelsens udtalelse af 28. april
2021 lægger retten til grund, at det i Irak er muligt at købe størstedelen af den
medicin, som Domfældte modtager. Det fremgår af udtalelsen, at medici-nen
Clozapin og Venlafaxin, som er ordineret til Domfældte til behandling af
skizofreni og angst, er tilgængelig i hvert fald på private apoteker i Irak.

Retten finder på denne baggrund, at Domfældte i Irak kan få en tilstrækkelig
medicinsk behandling af sine lidelser, og at der ikke foreligger en sådan usik-
kerhed om, at Domfældte i Irak reelt har adgang til den nødvendige og rele-
vante behandling, at hans helbredsmæssige tilstand taler afgørende imod, at
udsendelse finder sted, jf. udlændingelovens § 50 a, stk. 2.

Derfor bestemmes:

Bestemmelsen om udvisning og indrejseforbud fastsat ved Retten i Helsin-



side 7

gørs dom af 13. maj 2009 opretholdes.

Dommer